|  |  |
| --- | --- |
| **Forhandlingsmøte i bedriften** |  |

Tid: 10. oktober 2018 kl. 07.30

Sted: Møterom på bedriften

Til stede fra klubben: Klubb Klubbesen, Nils Nilsen og Anne Olsen.

Til stede fra ledelsen: Sjef Ledelsen, Per Sonal og Arne Økonomsen.

**Saken gjelder innleie fra bemanningsbyrå. Bedriften har mye arbeid i en periode framover og har behov for innleie av arbeidskraft i 3-4 måneder. Bedriften vil leie inn 3 montører fra bemanningsbyrå. Klubben mener det skal leies inn fra Nabobedrift AS, da disse har ledig kapasitet.**

**Bedriftens syn:**

Ledelsen vil leie inn fra bemanningsbyrå på grunn av økonomiske hensyn. Bedriften har i en periode hatt dårlige resultater ift budsjettet, og er avhengig av streng økonomisk styring for å sikre årsresultatet. Det er mye å spare på å leie inn fra bemanningsbyrå. Ledelsen vil vurdere å leie inn fra installasjonsbedrifter ved en senere anledning, hvis økonomien går bedre.

**Klubbens syn:**

Klubben viser til tidligere tvisteprotokoller mellom EL og IT Forbundet og Nelfo. Det er enighet mellom organisasjonene om at man først skal vurdere faste ansettelser, så vurdere innleie fra installasjonsbedrifter, iht LOK § 17. Siste utvei er innleie fra bemanningsbyrå. Innleie fra bemanningsbyrå krever skriftlig avtale med tillitsvalgte iht AML § 14-12. Tillitsvalgte vil ikke skrive avtale på dette, da det finnes ledig kapasitet i Nabobedrift AS.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

For klubben For bedriften